rejauldu/bengali-wikipedia huggingface dataset:
টাপিকা মার্কিন যুক্তরাষ্ট্রের কানসাস অঙ্গরাজ্যের রাজধানী ও শোউনি কাউন্টির সদর দপ্তর। উত্তর পূর্ব কানসাসে, কানসাস নদীর সংলগ্ন এলাকায় টাপিকা শহরের অবস্থান। ২০১০ সালের আদমশুমারি অনুযায়ী টাপিকার জনসংখ্যা ১,২৭,৪৭৩।  টাপিকা নামটি কানসা-ওসেজ থেকে উদ্ভূত হয়েছে। এর নাম "যে স্থানে আলু খনন করা হয়" Burn, Louis F. (1989) "A history of the Osage people", p. 579. Ciga Press, CA. ISBN ; অথবা আলু খননের জন্য প্রকৃষ্ট স্থান।  জায়গার নাম হিসেবে টাপিকা শব্দটি  ১৮২৬ সালে প্রথম লিপিবদ্ধ হয়েছিল। ১৮৫৫ সালে টাপিকার প্রতিষ্ঠাতারা নতুন শহরের নাম হিসেবে শব্দটি চয়ন করেন, কারণ তাদের মতে, নামটি নতুন, ইন্ডিয়ান উৎস হতে আগত এবং শ্রুতিমধুর।  মিশ্র রক্তের আদিবাসী আমেরিকান ও কানসা জোসেফ জেমস-কে (যিনি ঐতিহাসিকভাবে জোজিম নামেও অভিহিত হন) কানসা শব্দটি প্রবর্তনের স্বীকৃতি প্রদান করা হয়। Connelley, William E. "Origin of the Name of Topeka." Collections of the Kansas State Historical Society, Vol. 27, pp.589–593 কানসাস-নেব্রাস্কা বিল আইনে পরিণত হওয়ার পর পূর্বাঞ্চলীয় ক্রীতদাসবিরোধীরা ১৮৫৪ সালে টাপিকা শহরটি প্রতিষ্ঠা করেন। ১৮৫৭ সালে টাপিকাকে শহর হিসেবে অনুমোদনের স্বীকৃতিসূচক সনদ প্রদান করা হয়।  শহরটি ব্রাউন বনাম টাপিকা শিক্ষাবোর্ড মামলার উৎসভূমি হিসেবে সুপরিচিত। মামলাটি এর পূর্বতন মামলা প্লেসি বনাম ফার্গুসন খারিজ করে দেয় এবং সরকারি বিদ্যালয়ে বর্ণের ভিত্তিতে বিভাজন নিষিদ্ধ ঘোষণা করে। আমেরিকার নৌবাহিনী তিনটি জাহাজের নাম টাপিকার নামানুসারে রেখেছে।  ইতিহাস  ঊনবিংশ শতাব্দী  ১৮৪০ এর দশকে ওয়াগন ট্রেনগুলো মিজুরি অঙ্গরাজ্যের ইন্ডিপেন্ডেন্স শহর হতে ওরিগন বালিয়াড়ির ২,০০০ মাইল পর্যন্ত গন্তব্যে চলাচল করত।  কানসাস সিটির ৬০ মাইল পশ্চিমে তিনজন অর্ধ-কানসাস ইন্ডিয়ান বোন ফ্রেঞ্চ-কানাডীয় পাপান ভাইদের সাথে বিবাহবন্ধনে আবদ্ধ হওয়ার পর একটি ফেরি পরিবহন ব্যবসা চালু করেন, যাতে করে ভ্রমণকারীরা অক্লেশে কানসাস নদী অতিক্রম করতে সক্ষম হন। ঐ স্থানেই আজকের টাপিকা শহর গড়ে ওঠেছে।   ১৮৫০ এর প্রারম্ভে ওরেগন বালিয়াড়ির পাশাপাশি লেভেনওয়ার্থ দুর্গ, টাপিকা ও সদ্য প্রতিষ্ঠিত রাইলি দুর্গের মধ্যে নতুন সামরিক সরণি নির্মিত হয়। ১৮৫৪ সালে নয়জন ব্যক্তি একত্রে টাপিকা নগর সংঘ গড়ে তুলেন। এই নয়জনের মধ্যে একজন ছিলেন সাইরাস কে হলিডে, যিনি টাপিকার মেয়র হিসেবে দায়িত্ব পালন করেন। এছাড়াও হলিডে  অ্যাচিসন, টাপিকা ও সান্তা ফে রেলসড়ক প্রতিষ্ঠা করেন।  টাপিকা শহরটি দাসপ্রথাবিরোধী আন্দোলনের অন্যতম লীলাভূমি হয়ে ওঠে। ১৮৫০ এর দশকে দাসপ্রথার সমর্থক ও দাসপ্রথাবিরোধীদের মধ্যে তীব্র সংঘাত উপস্থিত হয়। ১৮৫৬ সালে দক্ষিণাঞ্চলীয় সৈন্যরা টাপিকাকে চারদিক থেকে ঘিরে ফেললে শহরের দাসপ্রথাবিরোধীরা একে সুরক্ষিত রাখার উদ্যোগ গ্রহণ করেন।  তথ্যসূত্র  বহিঃসংযোগ  বিষয়শ্রেণী:মার্কিন যুক্তরাষ্ট্রের শহর বিষয়শ্রেণী:মার্কিন যুক্তরাষ্ট্রের অঙ্গরাজ্যের রাজধানী বিষয়শ্রেণী:কানসাসের শহর
অ্যাশলি এলিজাবেথ কেইন-গ্রিবল (, ; জন্ম: ২২ জুলাই ১৯৯৫; অ্যাশলি কেইন-গ্রিবল নামে সুপরিচিত) হলেন একজন সাবেক মার্কিন ফিগার স্কেটার। তিনি আন্তর্জাতিক প্রতিযোগিতার মঞ্চে টিমোথি লেডিউকের সাথে জুটি হিসেবে ফিগার স্কেটিংয়ের পেয়ার স্কেটিং বিভাগে মার্কিন যুক্তরাষ্ট্রের প্রতিনিধি হিসেবে প্রতিদ্বন্দ্বিতা করতেন।  ১৯৯৭ সালে ফিগার স্কেটিংয়ে অভিষেক করা কেইন-গ্রিবল মার্কিন যুক্তরাষ্ট্রের হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন অ্যাশলি এলিজাবেথ কেইন-গ্রিবল ১৯৯৫ সালের ২২শে জুলাই তারিখে মার্কিন যুক্তরাষ্ট্রের টেক্সাসে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন কেইন-গ্রিবল মার্কিন যুক্তরাষ্ট্রের প্রতিনিধি হিসেবে ২০২২ শীতকালীন অলিম্পিকে সর্বমোট দুইটি প্রতিযোগিতায় অংশগ্রহণ করেছেন।  তিনি টিমোথি লেডিউকের সাথে যুগলবদ্ধ হয়ে ফিগার স্কেটিংয়ের পেয়ার স্কেটিং প্রতিযোগিতায় অংশগ্রহণ করেছিলেন। কেইন-গ্রিবল সর্বমোট ১৯৮.০৫ পয়েন্ট নিয়ে সম্মিলিত অবস্থানে অষ্টম স্থান অধিকার করেছিলেন; যেখানে শর্ট প্রোগ্রামে তারা ৭৪.১৩ পয়েন্ট নিয়ে সপ্তম এবং ফ্রি স্কেটিংয়ে ১২৩.৯২ পয়েন্ট পেয়ে নবম অবস্থানে ছিলেন।  তথ্যসূত্র  বহিঃসংযোগ     বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন নারী পেয়ার স্কেটার বিষয়শ্রেণী:মার্কিন যুক্তরাষ্ট্রের অলিম্পিক ফিগার স্কেটার বিষয়শ্রেণী:২০২২ শীতকালীন অলিম্পিকের ফিগার স্কেটার
ওরা তিনজন ১৯৯৫ সালে মুক্তিপ্রাপ্ত বাংলাদেশী নাট্ট্য চলচ্চিত্র। চলচ্চিত্রটি পরিচালনা করেছেন নুর হোসেন বলাই। শ্রেষ্ঠাংশে অভিনয় করেছেন মান্না, অঞ্জু ঘোষ, এটিএম শামসুজ্জামান, রাজীব, মিজু আহমেদ, টেলি সামাদ সহ আরও অনেকে।  চলচ্চিত্রটি ১৯৯৫ সালে বাংলাদেশে মুক্তি পায়।মুক্তির পর ছবিটি ব্যাবসায়িক সফল হয়।   অভিনয়ে   মান্না  অঞ্জু ঘোষ  রাজীব  সঞ্জয় খান  বাবলী  শশী  রাহুল  এটিএম শামসুজ্জামান  মিজু আহমেদ  টেলি সামাদ  মোস্তাফা  আরিফুল হক  কায়েশ  আবদুল্লাহ্ ফারুক  জহির উদ্দিন পিয়ার  শাহেনশাহ্  দেলোয়ার হোসেন মিহীর  চুন্নু  রাশেদা চৌধুরী  দুলারী  নাজমা  রেহানা  মনোয়ারা  লতা  আনিস  মিন্টু  দাউদ   সঙ্গীত  ওরা তিনজন চলচ্চিত্রের গান রচনা করেছন মাসুদ করিম, মনিরুজ্জামান মনির, আলাউদ্দিন আলী ও নুর হোসেন বলাই। সুর ও সঙ্গীতায়োজন করেছেন আলাউদ্দিন আলী এবং গানে কণ্ঠ দিয়েছেন রুনা লায়লা, সাবিনা ইয়াসমিন, এম এ খালেক, আগুন, রিজিয়া খালেক।   উল্লেখ্য  চলচ্চিত্রটির নেপালে চিত্রায়ান করা হয়েছিল।  তথ্যসূত্র    বহিঃসংযোগ   বিষয়শ্রেণী:১৯৯৫-এর চলচ্চিত্র বিষয়শ্রেণী:আলাউদ্দিন আলী সুরারোপিত চলচ্চিত্র
ছো উপজাতি হল চিন কুকি ও মিজো জনগোষ্ঠীর এগারোটি উপজাতির মধ্যে একটি।Lalthangliana, B.: 2001. History and Culture of Mizo in India, Burma & Bangladesh. Aizawl. RTM Press. p.81.তারা মিয়ানমারের (পূর্বের বার্মা দেশ) চিন পাহাড়ে মিন্দাত, কানপেটলেট, সামি এবং মাতুপি এলাকার স্থানীয় বাসিন্দা। তাদের শো, কেক্স'উ, চো এবং য়িন্দু নামেও অভিহিত করা হয়।  জনসংখ্যা ছো উপজাতির মধ্যে রয়েছে ফানাই (পাউই লুসেই), চিন্দুই, য়িন্দু, নাগায়া, দাই, মাউন এবং মাকান উপ-উপজাতির মানুষ। ১৯৭৩ - ৭৪ সালের জনগণনা অনুযায়ী ছো উপজাতির মানুষের মোট জনসংখ্যা হল ৪১,০৭০ জন।  উৎস অন্যান্য মিজো উপজাতিদের মতো, ছো উপজাতির মানুষ তিব্বত থেকে মেইথে এবং তায়েতে চলে এসেছিল। পোহপা পাহাড় এবং কাবাউ উপত্যকার মধ্য দিয়ে তারা এসেছিল। কাবাউ উপত্যকা থেকে তারা দক্ষিণে ইয়াও উপত্যকায় স্থানান্তরিত হয় এবং দক্ষিণ চিন পাহাড়ে তাদের বর্তমান অবস্থানে বসতি স্থাপন করে (সামি, কানপেটলেট, মাতুপি এবং মিন্দাত জনপদ)।  সামাজিক জীবন ছো জনগোষ্ঠীর অধিকাংশ মানুষই কৃষক। যতক্ষণ কাজ থাকে ততক্ষণ তারা সাধারণত চাষের খামারেই অবস্থান করে, তাই তারা বছরের মধ্যে মাত্র দুই বা তিন মাসের বেশি গ্রামে থাকতে পারে না।  আতিথেয়তা ছো লোকেরা সবসময়েই যে কোনও অতিথির প্রতি যথাযথ আতিথ্য প্রদর্শন করে, এমনকি সম্পূর্ণ অপরিচিত কোন ব্যক্তি হলেও, তারা অতিথি সেবায় কোনো পার্থক্য বা বৈষম্য করে না। যদি ঝড়ের সময় বা প্রচণ্ড বৃষ্টির মধ্যে অথবা রাতের বেলা তাদের গ্রামের মধ্যে কোন পর্যটক এসে পড়ে, তারা তাদের থাকার জন্য আমন্ত্রণ জানায়, এমনকি মাঝে মাঝে পীড়াপীড়ি করেই তাকে আশ্রয় দিতে চায়।  প্রতিশোধমূলক হত্যাকাণ্ড তাদের আতিথেয়তা যেমন আছে, তেমনি তার বিপরীতে, তাদের একটি অদ্ভুত ঐতিহ্য আছে। তাদের প্রতিশোধ নেবার উপায় হল হত্যা করা, হত্যা করতে গিয়ে তারা চিন্তা করে না। এই ঐতিহ্যের মূল কারণ এখনো জানা যায়নি। কিন্তু আশ্চর্যের বিষয় হল, এই ঐতিহ্য কাছাকাছি বসবাসকারী অন্যান্য মিজোদের (চিনবোই, ইন্দু এবং ইয়াও উপজাতি) মধ্যে পরিলক্ষিত হয় না। ১৯৬৮ সালে, বার্মা সরকার প্রতিশোধ মূলক হত্যার এই ঐতিহ্যকে নির্মূল করার চেষ্টা করেছিল। শুরুর সময়ে, উপজাতির মানুষজন ভয় পেয়ে ভেবেছিল যে তাদের ঐতিহ্য সম্পূর্ণরূপে নির্মূল হয়ে যাবে। এর ফলে হত্যার হার আগের থেকে আরও বেড়ে গিয়েছিল। ধীরে ধীরে অবস্থার পরিবর্তন হয়েছে। ১৯৭৩ সাল পর্যন্ত, হত্যার ঘটনা আগের তুলনায় অনেক কম হয়ে গেছে।Aung Ngai Htang: A study of the revenge-murder of Cho (Chin) in Mindat Township, Chin State. Mandalay University. 1974. p. 1-64.  তথ্যসূত্র  বিষয়শ্রেণী:উত্তর-পূর্ব ভারতের জাতিগোষ্ঠী বিষয়শ্রেণী:দক্ষিণ এশীয় জনগোষ্ঠী
উগান্ডা জাতীয় অনূর্ধ্ব-১৯ ক্রিকেট দল আন্তর্জাতিক অনূর্ধ্ব-১৯ ক্রিকেটে উগান্ডার প্রতিনিধিত্ব করে থাকে।   অনূর্ধ্ব-১৯ ক্রিকেট বিশ্বকাপ রেকর্ড   উগান্ডা অনূর্ধ্ব-১৯ ক্রিকেট দলের রেকর্ডবছর ফলাফল ড্র  ১৯৮৮ আইসিসি সদস্য নয়   ১৯৯৮  ২০০০  ২০০২ যোগ্যতা অর্জনে অক্ষম  ২০০৪ ১ম রাউন্ড  ১৪শ ১৬ ৬ ১ ৫ ০ ০  ২০০৬ ১ম রাউন্ড  ১৪শ ১৬ ৬ ১ ৫ ০ ০  ২০০৮ যোগ্যতা অর্জনে অক্ষম  ২০১০  ২০১২  ২০১৪  ২০১৬  ২০১৮  ২০২০  ২০২২ যোগ্যমোট১২২১০০০   দলীয় সদস্য  ২০২২ বিশ্বকাপের দলীয় সদস্য:   পাস্কাল মুরুঙ্গি (অধি.) (উই.)  মুনির ইসমাইল (সহ-অধি.)  আইজ্যাক আতেগেকা  আকরাম ন্সুবুগা  ইউনুসু সোওবি  এডউইন নুওয়াগাবা  ক্রিস্টোফার কিদেগা  জুমা মিয়াজি  জোসেফ বাগুমা  পায়াস ওলোকা  ফাহাদ মুতাগানা  ব্রায়ান আসাবা  ম্যাথিউ মুসিংগুজি  রোনাল্ড ওপিও  রোনাল্ড ওমারা (উই.)  রোনাল্ড লুতায়া  সাইরাস কাকুরু (উই.)  জাফর ওচায়া, মুহাম্মদ আসিমোয়ে আব্দুল্লাহ ও রাইমা মুসাকে রিজার্ভ খেলোয়াড় হিসেবে দলে রাখা হয়।   তথ্যসূত্র    বহিঃসংযোগ   বিষয়শ্রেণী:অনূর্ধ্ব-১৯ ক্রিকেট দল বিষয়শ্রেণী:উগান্ডায় ক্রিকেট বিষয়শ্রেণী:উগান্ডার যুব ক্রীড়া দল বিষয়শ্রেণী:উগান্ডার জাতীয় ক্রীড়া দল
ইন্ডিয়া'স নেক্সট সুপারস্টার্স হচ্ছে একটি প্রতিভা-অনুসন্ধানীমূলক ভারতীয় রিয়্যালিটি টেলিভিশন অনুষ্ঠান। এই অনুষ্ঠানের দুইজন বিচারক হচ্ছেন করণ জোহর এবং রোহিত শেট্টি। এটি ২০১৮ সালের ১৩ জানুয়ারি হতে স্টার প্লাসের প্রচারিত হয়।   ধারণা  এটি অনুষ্ঠানটি একটি প্রতিভা প্রদর্শনী অনুষ্ঠান যার সাথে দুই পরিচালক করণ জোহর এবং রোহিত শেট্টির সংশ্লিষ্টতা রয়েছে। এই অনুষ্ঠানে ১২ জন ছেলে ও ১২ জন মেয়ে এক ছাদের নিচে বসবাস করতে হবে এবং দিনে দিনে তাদেরকে বিভিন্ন কাজ দেওয়া হবে এবং তাদের নিজ নিজ কর্মক্ষমতা অনুযায়ী তাদেরকে বিচার করা হবে। এই অনুষ্ঠানের দুজন বিজয়ীকে পুরস্কার হিসেবে ধর্ম প্রোডাকশন হাউসের সাথে তিনটি চলচ্চিত্রের জন্য স্বাক্ষর করা হবে।   প্রতিযোগীগণ    জ্যাশ বেহল  আনশ বাগ্রি  হেলি ভেয়াস  নাতাশা ভরদ্বাজ  হর্ষবর্ধন আহলাওয়াত  সাহিবা ভাসিন  আহমেদ মাসিহ  লাভীনা কেসওয়ানী  আমান গনডোত্রা  প্রনতী প্রকাশ  শিবঙ্ক চৌধুরী  নায়না সিং  শ্রুতি শর্মা  অ্যাঙ্গেলা ক্রিসলিঞ্জস্কি  কনিকা কাপুর  লেখা প্রজাপতি  করণরাজ শর্মা  করণ তালুজা  আশিস মেহরোত্রা  শারিক নন্দা   ওয়াইল্ড কার্ড    হর্ষবর্ধন দেও  তপন সিং  এলিশা মেয়র  সিমরন চৌধরী   আরো দেখুন   বিগ বস  ধর্মা প্রোডাকশন   তথ্যসূত্র    বহিঃসংযোগ   হটস্টারে ইন্ডিয়া'স নেক্সট সুপারস্টার্স   বিষয়শ্রেণী:ভারতীয় খেলাধুলা অনুষ্ঠান বিষয়শ্রেণী:হিন্দি ভাষার টেলিভিশন অনুষ্ঠান বিষয়শ্রেণী:২০১৮-এ অভিষিক্ত ভারতীয় টেলিভিশন ধারাবাহিক বিষয়শ্রেণী:স্টার প্লাস টেলিভিশন ধারাবাহিক বিষয়শ্রেণী:ভারতীয় আপাতবাস্তব টেলিভিশন অনুষ্ঠান বিষয়শ্রেণী:স্টার প্লাসের মৌলিক অনুষ্ঠান
কেএফ ফেরোনিকেয়ি () সাধারণত ফেরোনিকেয়ি কসোভোর গ্লোগোভাচে অবস্থিত একটি পেশাদার ফুটবল ক্লাব।এই ক্লাবটি কসোভো ফুটবল সুপার লিগে খেলছে, যা দেশের ফুটবলের শীর্ষ স্তরের লীগ।  স্টেডিয়াম এই ক্লাবটি রেজাপ রেজাপি স্টেডিয়ামে নিজেদের হোম ম্যাচ খেলে (); এটি কসোভোর গ্লোগোভাচের একটি বহুমুখী স্টেডিয়াম। এই স্টেডিয়ামটির ধারণক্ষমতা হচ্ছে ৬,০০০ জন এবং এই ক্লাবের প্রাক্তন খেলোয়াড় এবং অধিনায়ক রেজাপ রেজাপির নামানুসারে এই স্টেডিয়ামের নামকরণ করা হয়েছে, যিনি কসোভো লিবারেশন আর্মির পক্ষে লড়াই করেছিলেন এবং ১৯৯৯ সালের ১২ই ফেব্রুয়ারি তারিখে সার্ক বাহিনী দ্বারা কসোভোর স্বাধীনতার পূর্বেই মৃত্যুবরণ করেন।  সমর্থক টিগ্রাট এ জি হচ্ছে এই ক্লাবের সমর্থকদের নাম। এই সমর্থকরা স্টেডিয়ামের পশ্চিম অংশে দাঁড়িয়ে থেকে দলকে উৎসাহ যোগায়।  অর্জন +কেএফ ফেরোনিকেয়ি অর্জনধরনপ্রতিযোগিতাশিরোপামৌসুমঘরোয়াকসোভো ফুটবল সুপারলীগ৩২০১৪–১৫, ২০১৫–১৬, ২০১৮–১৯কসোভার কাপ৩২০১৩–১৪, ২০১৪–১৫, ২০১৮–১৯কসোভার সুপারকাপ২২০১৫, ২০১৯আন্তর্জাতিকআলবেনিয়া স্বাধীনতা কাপ১২০১৪  ইউরোপীয় প্রতিযোগিতা মৌসুমপ্রতিযোগিতাপর্বপ্রতিপক্ষহোমঅ্যাওয়েসামগ্রিক২০১৯–২০উয়েফা চ্যাম্পিয়নস লীগপ্রাথমিক পর্ব লিঙ্কন রেড ইম্পস১–০ স্যান্টা কুলোমা২–১প্রথম বাছাইপর্ব দ্য নিউ সেইন্টস০−১২–২২–৩২০১৯–২০উয়েফা ইউরোপা লীগদ্বিতীয় বাছাইপর্ব স্লোভান ব্রাতিস্লাভ০−২১−২১−৪  তথ্যসূত্র  বহিঃসংযোগ  বিষয়শ্রেণী:কেএফ ফেরোনিকেয়ি বিষয়শ্রেণী:যুগোস্লাভিয়ায় ফুটবল ক্লাব বিষয়শ্রেণী:কসোভোয় ফুটবল ক্লাব বিষয়শ্রেণী:২০২২-এ প্রতিষ্ঠিত ফুটবল ক্লাব বিষয়শ্রেণী:১৯৭৪-এ প্রতিষ্ঠিত ফুটবল ক্লাব
আমার বাংলাদেশ পার্টি (সংক্ষেপে এবি পার্টি) বাংলাদেশের একটি রাজনৈতিক দল। দলটি ২ মে ২০২০ সালে সাম্য, মানবিক মর্যাদা ও সামাজিক সুবিচার এই তিন মূলনীতির ভিত্তিতে অধিকার ভিত্তিক কল্যাণ রাষ্ট্র প্রতিষ্ঠার লক্ষ্যে যাত্রা শুরু করে। এটি মূলত জামায়াতের সংস্কারপন্থীদের নতুন দল। ২০২৪ সালে নিবন্ধন পায় দলটি। দলটির নিবন্ধন নম্বর ৫০ ও দলটির প্রতীক ঈগল।   ইতিহাস  বাংলাদেশ জামায়াতে ইসলামী থেকে বেরিয়ে আসা ও বহিষ্কৃতদের সমন্বয়ে রাজনৈতিক উদ্যোগ ‘জন আকাঙ্ক্ষার বাংলাদেশ’ নামে সংগঠনটিকে রিসার্চ উইং হিসেবে রেখে ২০২০ সালের ২ মে নতুন রাজনৈতিক দল হিসেবে আত্মপ্রকাশ করে। এটি বাংলাদেশে জামায়াতে ইসলামীর বিকল্প কোনো দল হিসেবে সমালোচিত হলেও এর প্রতিষ্ঠাতারা দাবি করেন যে এটি একেবারেই স্বতন্ত্র একটি দল হিসেবে আত্মপ্রকাশ করবে। ২০২৩ সালের অক্টোবরে ভাঙনের মুখে পড়ে এবি পার্টি। দলের বেশ কয়েকজন গুরুত্বপূর্ণ নেতা আকস্মিক দল ছেড়ে সৈয়দ মুহাম্মদ ইবরাহিমের নেতৃত্বাধীন বাংলাদেশ কল্যাণ পার্টিতে যোগ দেন।https://www.prothomalo.com/politics/কৌতূহল-মেটাতে-পারেনি-এবি-পার্টি  ২০২৪ সালের নির্বাচনের আগে দলটি নিবন্ধনের আবেদন করে এবং প্রাথমিক বাছাইয়েও উত্তীর্ণ হয়। কিন্তু শেষ পর্যন্ত তারা নিবন্ধন পায় নি।  ১৯ আগস্ট ২০২৪ তারিখে হাইকোর্টের দেওয়া রায় ও আদেশের পরিপ্রেক্ষিতে গণপ্রতিনিধিত্ব আদেশ ১৯৭২ অধ্যায় ৬-এর বিধান অনুযায়ী দলটিকে নিবন্ধন দেওয়া হয়।   ছায়া সংগঠন   বাংলাদেশ ছাত্রপক্ষ  এবি যুবপার্টি  এবি পার্টি – মহিলা শাখা   উল্লেখযোগ্য সদস্যবৃন্দ   এ এফ এম সোলায়মান চৌধুরী - পার্টির প্রতিষ্ঠাতা আহ্বায়ক এবং জামায়াতের সাবেক কেন্দ্রীয় শুরা সদস্য  ব্যারিস্টার আসাদুজ্জামান ফুয়াদ - পার্টির সাধারণ সম্পাদক  মোহাম্মদ তাজুল ইসলাম - পার্টির সাবেক যুগ্ম আহ্বায়ক   তথ্যসূত্র     বিষয়শ্রেণী:বাংলাদেশের রাজনৈতিক দল বিষয়শ্রেণী:২০২০-এ বাংলাদেশে প্রতিষ্ঠিত
(একটি জাপানি জায়ান্ট গ্রুপ অব কোম্পানি যার গ্লোবাল হেডকোয়ার্টার জাপানের মারুনোচি ইচোমে, চিয়োদা, টোকিওতে অবস্থিত।   ইতিহাস  ১৯১০ সনে স্থাপিত হয় ইলেকট্রিকাল রিপেয়ার শপ হিসেবে।  হিটাচি The Open Group এর সদস্য।   প্রোডাক্ট   এয়ার কন্ডিশনার  ব্যাটারি  কম্পিউটার  ক্যামোকরডার  কম্পিউটার পেরিফেরালস  মাইক্রোচিপ  টেলিভিশন  মোবাইল ফোন  হেভি ট্রান্সপোর্ট ভেহিকল  রেল রুট  হাই ডেফিনিশন টিভি  রেফ্রিজারেটর   তথ্যসূত্র   বিষয়শ্রেণী:বহুজাতিক কোম্পানি বিষয়শ্রেণী:ইলেকট্রনিক্স কোম্পানি বিষয়শ্রেণী:জাপানের সম্মিলিত কোম্পানি বিষয়শ্রেণী:কম্পিউটার মেমোরি কোম্পানি বিষয়শ্রেণী:হিটাচি বিষয়শ্রেণী:জাপানি মার্কা বিষয়শ্রেণী:জাপানের প্রতিরক্ষা কোম্পানি বিষয়শ্রেণী:জাপানের অডিও যন্ত্রপাতি প্রস্তুতকারক বিষয়শ্রেণী:টোকিও স্টক এক্সচেঞ্জে তালিকাভুক্ত কোম্পানি বিষয়শ্রেণী:নিউ ইয়র্ক স্টক এক্সচেঞ্জে তালিকাভুক্ত প্রাক্তন কোম্পানি বিষয়শ্রেণী:কম্পিউটার নিরাপত্তা কোম্পানি বিষয়শ্রেণী:প্রদর্শন প্রযুক্তি কোম্পানি বিষয়শ্রেণী:জাপানের ইলেকট্রনিক্স কোম্পানি বিষয়শ্রেণী:সামরিক যানবাহন প্রস্তুতকারক বিষয়শ্রেণী:মোবাইল ফোন প্রস্তুতকারক বিষয়শ্রেণী:জাপানে সদর দফতর বহুজাতিক কোম্পানি বিষয়শ্রেণী:বৈদ্যুতিক মোটর প্রস্তুতকারক
বাতুল বেগম হলেন ভারতের রাজস্থান রাজ্যের জয়পুরের একজন লোকসঙ্গীত শিল্পী। তিনি মাণ্ড এবং ভজন গান গেয়ে আন্তর্জাতিকভাবে খ্যাতি অর্জন করেছেন। তিনি ঢোল, ঢোলক এবং তবলার মতো বাদ্যযন্ত্র বাজান।   জীবনী  বেগম বাতুলের জন্ম রাজস্থানের দিদোয়ানা জেলার কেরাপ গ্রামে। পঞ্চম শ্রেণীতে পড়ার সময় তিনি স্কুল ছেড়ে দেন। তিনি রাজস্থানের মিরাসি সম্প্রদায়ের অন্তর্ভুক্ত। মাণ্ড গান গাওয়ার প্রতি তাঁর আগ্রহ পারিবারিক ঐতিহ্য থেকে এসেছে। কিন্তু ভজনগুলো এমন নয়। আট বছর বয়সে, তিনি প্রতিদিন তাঁর বন্ধুদের সাথে নাগৌরের কেরাপ গ্রামে ঠাকুরজির মন্দিরের সামনে যেতেন, সেখান থেকে তিনি ভজন গাওয়ার প্রতি আগ্রহ তৈরি করেছিলেন। পরে, তিনি নিজেই ভজন গাইতে শুরু করেন।   ব্যক্তিগত জীবন  বাতুল বেগমের বিয়ে হয়েছিল ১৬ বছর বয়সে, রোডওয়েজের একজন কণ্ডাক্টর ফিরোজ খানের সঙ্গে।  তাঁদের তিন ছেলে রয়েছে। তিনি বর্তমানে জয়পুরের বিদ্যাধর নগরে তাঁর পরিবারের সাথে থাকেন।   কর্মজীবন  মাণ্ড এবং ভজন ধারার লোকগানের গায়িকা বাতুল বেগম, তবলা, ঢোলক এবং ঢোলের মতো ভারতীয় বাদ্যযন্ত্রও বাজান। মুসলিম ধর্মে জন্মগ্রহণ করে এবং হিন্দু ভজন গাওয়া শুরু করে, তিনি তাঁর গানের মাধ্যমে সাম্প্রদায়িক ঐক্যের বার্তা দিয়েছেন, তিনি তাঁর গানের মাধ্যমে সাম্প্রদায়িক সম্প্রীতির বার্তা দেন।  ভারতের বিভিন্ন মঞ্চ ছাড়াও বাতুল বেগম ভারতের বাইরে ৫৬টি দেশে সঙ্গীত পরিবেশন করেছেন, দেশগুলির মধ্যে রয়েছে ফ্রান্স, জার্মানি, তিউনিসিয়া, ইতালি, সুইজারল্যান্ড, মার্কিন যুক্তরাষ্ট্র এবং যুক্তরাজ্য। তিনি বলিউড ক্লেজমারের সদস্য, এটি একটি আন্তর্জাতিক ফিউশন লোক সঙ্গীত ব্যাণ্ড যা বিভিন্ন ধর্মের শিল্পীদের সমন্বয়ে গঠিত এবং বিভিন্ন সংস্কৃতির ফিউশন সঙ্গীত পরিবেশন করে।  ফ্রান্সের অলিম্পিকে তাঁর সঙ্গীত গোষ্ঠী বসন্ত-কে নিয়ে তিনি অন্যান্য লোকশিল্পীদের সাথে সঙ্গীত পরিবেশন করেছিলেন। বাতুল বেগম হলেন রাজস্থানের একমাত্র মহিলা যিনি প্যারিসের টাউন হলে পরিবেশন করেছেন।   পুরস্কার এবং সম্মাননা  ২০২২ সালে আন্তর্জাতিক নারী দিবসে বাতুল বেগমকে ২০২১ সালের নারী শক্তি পুরস্কারে ভূষিত করা হয়েছিল। ২০২৫ সালের জানুয়ারিতে, তিনি পদ্মশ্রী লাভ করেন। বাতুল বেগমকে ফ্রান্স এবং তিউনিসিয়া সরকারও সম্মানিত করেছে। ২০২১ সালের আন্তর্জাতিক নারী দিবসে, তিনি জিওপিআইও অ্যাচিভার্স অ্যাওয়ার্ড - ২০২১ এবং সার্টিফিকেট অফ এক্সেলেন্স অ্যাওয়ার্ড পেয়েছেন।   তথ্যসূত্র   বিষয়শ্রেণী:শিল্পকলায় পদ্মশ্রী প্রাপক বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:রাজস্থানের নারী বিষয়শ্রেণী:নারী শক্তি পুরস্কার বিজয়ী বিষয়শ্রেণী:ভারতীয় লোক গায়ক বিষয়শ্রেণী:ভজন সঙ্গীতশিল্পী বিষয়শ্রেণী:তবলা বাদক
বডি ডিসমর্ফিক ডিসঅর্ডারঅন্যান্য নামবডি ডিসমর্ফিয়া, ডিসমর্ফিক সিন্ড্রোম, ডিসমরফোবিয়াআয়নায় তাকিয়ে থাকা শরীরের ডিসমর্ফিয়ার রোগীর একটি কার্টুন, নিজের একটি বিকৃত চিত্র দেখেবিশেষত্বসাইকিয়াট্রি, ক্লিনিকাল সাইকোলজি আপাত দেহরূপবিকার ব্যাধি বা ইংরেজি ভাষায় বডি ডিসমর্ফিক ডিসঅর্ডার (বিডিডি) (বা কদাচিৎ ডিসমরফোবিয়া), এক ধরনের মানসিক ব্যাধি যা আচ্ছন্ন বা আবিষ্ট ধারণা দ্বারা চিহ্নিত করা হয় যে একজনের নিজের শরীরের অংশ বা চেহারার কিছু দিক গুরুতরভাবে ত্রুটিপূর্ণ এবং তাই এটি লুকানো বা ঠিক করার জন্য ব্যতিক্রমী ব্যবস্থা গ্রহণ করা হয়। বিডিডির বিভ্রান্তিকর রূপটিতে, ত্রুটিটি কল্পনা করা হয়। যদি ত্রুটিটি প্রকৃত হয় তবে এর গুরুত্ব মারাত্মকভাবে অতিরঞ্জিত। যে কোন উপায়ে, এটি সম্পর্কে চিন্তাব্যাপক এবং চিন্তায় অনুপ্রবেশকারী, এবং দিনে বেশ কয়েক ঘন্টা ভাবাতে পারে, গুরুতর দুর্দশা সৃষ্টি করতে পারে এবং একজনের অন্যথায় স্বাভাবিক ক্রিয়াকলাপগুলিকে ক্ষতিগ্রস্থ করতে পারে। বিডিডিকে একটি সোমাটোফর্ম ডিসঅর্ডার হিসাবে শ্রেণীবদ্ধ করা হয়, এবং ডিএসএম-৫ বিডিডিকে অবসেসিভ-কম্পালসিভ স্পেকট্রামে শ্রেণীবদ্ধ করে, এবং এটিকে অ্যানোরেক্সিয়া নার্ভোসা থেকে পৃথক করে।   ইতিহাস  ১৮৮৬ সালে, এনরিকো মুরসেলি একটি ব্যাধির কথা জানান যাকে তিনি ডিসমরফোবিয়া বলে অভিহিত করেন, যা এই ব্যাধিকে কুৎসিত হওয়ার অনুভূতি হিসাবে বর্ণনা করে যদিও ব্যক্তির চেহারায় কোনও ভুল আছে বলে মনে হয় না।  1980 সালে, আমেরিকান সাইকিয়াট্রিক অ্যাসোসিয়েশন তার ডায়াগনস্টিক অ্যান্ড স্ট্যাটিস্টিক্যাল ম্যানুয়াল অফ মেন্টাল ডিসঅর্ডারস (ডিএসএম) এর তৃতীয় সংস্করণে এটিকে একটি অ্যাটিপিক্যাল সোমাটোফর্ম ডিসঅর্ডার হিসাবে শ্রেণীবদ্ধ করার সময় এই ব্যাধিটিকে স্বীকৃতি দেয়। এটিকে একটি স্বতন্ত্র সোমাটোফর্ম ব্যাধি হিসাবে শ্রেণীবদ্ধ করে, ডিএসএম-৩ এর ১৯৮৭ সালের সংশোধন শব্দটিকে শরীরের ডিসমর্ফিক ব্যাধিতে পরিবর্তন করে। ১৯৯৪ সালে প্রকাশিত, ডিএসএম-৪ বিডিডিকে চেহারায় একটি কল্পিত বা তুচ্ছ ত্রুটি, সামাজিক বা পেশাগত অক্ষমতা সৃষ্টিকারী ব্যস্ততা, এবং অ্যানোরেক্সিয়া নার্ভোসার মতো অন্য ব্যাধি হিসাবে আরও ভালভাবে ব্যাখ্যা করা হয় না। ২০১৩ সালে প্রকাশিত, ডিএসএম-৫ বিডিডিকে একটি নতুন বিভাগে স্থানান্তরিত করে (অবসেসিভ-কম্পালসিভ স্পেকট্রাম), অপারেশনাল মানদণ্ড যোগ করে (যেমন পুনরাবৃত্তিমূলক আচরণ বা অনুপ্রবেশকারী চিন্তা), এবং সাবটাইপ পেশী ডিসমর্ফিয়া নোট করে (ব্যস্ততা যে একজনের শরীর খুব ছোট বা অপর্যাপ্ত পেশীবহুল বা রোগা)।   তথ্যসূত্র   বিষয়শ্রেণী:মানসিক ব্যাধি বিষয়শ্রেণী:মনোরোগ সংক্রান্ত রোগনির্ণয় বিষয়শ্রেণী:মানব চেহারা বিষয়শ্রেণী:দেহের আকৃতি বিষয়শ্রেণী:আবেশিক অনুকর্ষী ব্যাধি
সীহর্স বাংলাদেশে নির্মিত ইন্টারসেপ্টর বোটের শ্রেণী যা বাংলাদেশ সেনাবাহিনী এবং বাংলাদেশ নৌবাহিনী কর্তৃক ব্যবহৃত হয়। এই জাহাজ সমূহকে দেশীয় প্রযুক্তিতে মেটাসেন্টার লিমিটেড কোম্পানির লাইসেন্সের অধীনে ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড দ্বারা নির্মিত হয়। প্রতিটি জাহাজ নদী এবং উপকূলবর্তী অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম। এছাড়াও জাহাজগুলো দুর্যোগ কালীন সময়ে উদ্ধার অভিযান পরিচালনা ও দুর্যোগ পরবর্তী ত্রাণ তৎপরতা কার্যক্রমে অংশগ্রহণ করতে সক্ষম।   ইতিহাস   সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। সে অনুযায়ী বাংলাদেশ সেনাবাহিনী এবং বাংলাদেশ নৌবাহিনীর জন্য ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড এ জাহাজ নির্মাণের পদক্ষেপ নেয়া হয়। এরই ধারাবাহিকতায় ৭ নভেম্বর, ২০১৭ সালে বাংলাদেশ সেনাবাহিনীতে সীহর্স-১ ও সীহর্স-২ কমিশন লাভ করে।  এছাড়াও ১ ফেব্রুয়ারি, ২০২১ সালে বাংলাদেশ নৌবাহিনীর জন্য দুটি ভিআইপি বোট নির্মাণের কাজ শুরু হয়। বর্তমানে জাহাজ দুটি অর্থাৎ কর্ণফুলী টানেল বোট-১ ও কর্ণফুলী টানেল বোট-২ নদী ও উপকূলবর্তী অঞ্চলে পরীক্ষাধীন রয়েছে।  দেশীয় প্রযুক্তিতে জাহাজ নির্মাণ কার্যক্রম গ্রহণের ফলে বাংলাদেশ সেনাবাহিনী এবং বাংলাদেশ নৌবাহিনীর নিজস্ব প্রয়োজন অনুযায়ী জাহাজের নকশা করার সুযোগ সৃষ্টি হয়। নিজস্ব প্রযুক্তিতে জাহাজ নির্মাণ সক্ষমতায় আরোও একটি মাইলফলক অর্জন হয় ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড কর্তৃক এসব ইন্টারসেপ্টর বোট নির্মাণের ফলে।   বৈশিষ্ট্য ও যান্ত্রিক কাঠামো   বাংলাদেশ সেনাবাহিনী কর্তৃক ব্যবহৃত সীহর্স-১৩ ইন্টারসেপ্টর বোটের দৈর্ঘ্য , প্রস্থ  এবং গভীরতা । প্রতিটি জাহাজে রয়েছে ৩টি ইয়ামাহা ভি৬ (৪.২ লিটার)  ডিজেল ইঞ্জিন তার ফলে জাহাজগুলো সর্বোচ্চ  গতিতে চলছে সক্ষম। এছাড়াও জাহাজগুলো ২০ জন সৈন্য বহন করতে পারে।  অন্যদিকে বাংলাদেশ নৌবাহিনী কর্তৃক ব্যবহৃত সীহর্স-১৪ ইন্টারসেপ্টর বোটের দৈর্ঘ্য , প্রস্থ  এবং গভীরতা । প্রতিটি জাহাজে রয়েছে ৩টি ইয়ামাহা ভি৬ (৪.২ লিটার)  ডিজেল ইঞ্জিন তার ফলে জাহাজগুলো সর্বোচ্চ  গতিতে চলছে সক্ষম। এছাড়াও জাহাজগুলো ২০ জন সৈন্য বহন করতে পারে।   তথ্যসূত্র   বিষয়শ্রেণী:বাংলাদেশ সেনাবাহিনী বিষয়শ্রেণী:বাংলাদেশ নৌবাহিনীর জাহাজ
জেনেট আফারি হলেন একজন লেখক, নারীবাদী কর্মী এবং ইতিহাস, ধর্মীয় অধ্যয়ন এবং নারী অধ্যয়নের গবেষক। তিনি ক্যালিফোর্নিয়া বিশ্ববিদ্যালয়, সান্তা বারবারা (ইউসিএসবি) -এর একজন অধ্যাপক এবং গ্লোবাল রিলিজিয়ন অ্যান্ড মডার্নিটির মেলিচ্যাম্প চেয়ার।   কর্মজীবন  তিনি তেহরান বিশ্ববিদ্যালয় থেকে এমএ ডিগ্রি অর্জন করেন। ১৯৯১ সালে তিনি অ্যান আর্বারের মিশিগান বিশ্ববিদ্যালয় থেকে ইতিহাস এবং নিকট প্রাচ্য অধ্যয়নে পিএইচডি ডিগ্রি অর্জন করেন। আফারি ইউসিএসবি-এর সহকর্মী অধ্যাপক কেভিন বি. অ্যান্ডারসনের সাথে বিবাহিত।  তার গবেষণার ক্ষেত্রগুলির মধ্যে রয়েছে সমসাময়িক ইরানের রাজনীতি এবং লিঙ্গ, আধুনিক মধ্যপ্রাচ্যে যৌনতা, সাংবিধানিকতা, নাগরিক স্বাধীনতা, মধ্যপ্রাচ্যে জনসাধারণের ক্ষেত্র, মধ্যপ্রাচ্যের সিনেমা এবং জনপ্রিয় সংস্কৃতি, বৈশ্বিক নারীবাদ, নারীবাদী তত্ত্ব, আধুনিক ট্রান্সককেশিয়া এবং মধ্য এশিয়া: শিল্প ও লোককাহিনী। তিনি ইরানের সাংবিধানিক বিপ্লবের উপর তার লেখা এবং গবেষণার জন্য পরিচিত। তার প্রবন্ধগুলি দ্য নেশন, দ্য গার্ডিয়ান এবং অসংখ্য পণ্ডিতিপূর্ণ জার্নাল এবং সম্পাদিত সংগ্রহে প্রকাশিত হয়েছে।  আফারি ক্যালিফোর্নিয়া বিশ্ববিদ্যালয়ের সান্তা বারবারার ধর্মীয় অধ্যয়নের অধ্যাপক। তিনি পূর্বে পারডু বিশ্ববিদ্যালয়ের ইতিহাস বিভাগ এবং মহিলা অধ্যয়নে শিক্ষকতা করেছেন। ১৯৮০-এর দশকে তিনি ক্যালিফোর্নিয়ার ইরানি ইহুদি সমিতির সমন্বয়কারী হিসেবে দায়িত্ব পালন করেন। তিনি ইন্টারন্যাশনাল সোসাইটি ফর ইরানিয়ান স্টাডিজ (আইসিস-মেসা), অ্যাসোসিয়েশন ফর মিডল ইস্ট উইমেন'স স্টাডিজ (আমেওস-মেসা) এবং আমেরিকান হিস্টোরিক্যাল অ্যাসোসিয়েশনের (সিসিডাব্লুএইচ-এএইচএ) ইতিহাসের জন্য নারী সমন্বয় পরিষদের সভাপতি হিসেবে দায়িত্ব পালন করেন।   গ্রন্থপঞ্জি    প্রবন্ধ                         বই          Pregnancy and Miscarriage in Qatar: Women, Reproduction and the State (Sex, Family and Culture in the Middle East), 2020 (Contributor)          (Winner of the British Society for Middle East Studies Annual Book Prize)     (Winner of the Latifeh Yarshater Book Award for Iranian Women's Studies, 2006)         আরও দেখুন    ইরানের রাজনীতি   সম্মাননা এবং পুরস্কার    তিনি মিশিগান বিশ্ববিদ্যালয় থেকে হোরেস এইচ. র‍্যাকহ্যাম বিশিষ্ট গবেষণামূলক পুরস্কার লাভ করেন।  ২০০৮-২০০৯ শিক্ষাবর্ষের জন্য ক্যালিফোর্নিয়া বিশ্ববিদ্যালয়, লস অ্যাঞ্জেলেস (ইউসিএলএ) তে কাজ করার জন্য আফারিকে আন্তর্জাতিক বালজান পুরস্কার ফাউন্ডেশন কর্তৃক কেডি/বালজান ফেলোশিপ প্রদান করা হয়।  ইরানি স্টাডিজে বিশিষ্ট বৃত্তির জন্য দেহখোদা পুরস্কার (জার্মানি)।   সূত্র    বহিঃসংযোগ    অবদানকারী: জ্যানেট আফারি, ব্রিটানিকা    এডিনবার্গ বিশ্ববিদ্যালয়ে জ্যানেটের আফারির প্রোফাইল  জ্যানেট আফারি , উড্রো উইলসন ইন্টারন্যাশনাল সেন্টার ফর স্কলারস  অবদানকারীর প্রোফাইল: জ্যানেট আফারি, গ্লোবাল জার্নাল  জ্যানেট আফারির প্রকাশনা, দ্য ইউনিভার্সিটি অফ শিকাগো প্রেস  পাখি এবং খাঁচা অ্যামি লিটলফিল্ডের জ্যানেট আফারির পর্যালোচনা, আধুনিক ইরানে যৌন রাজনীতি    জ্যানেট আফারি (অতিথি সম্পাদক): ইরানি স্টাডিজ, বিশেষ সংখ্যা: লিঙ্গ সম্পর্কে  বিষয়শ্রেণী:মার্কিন নারী ইতিহাসবিদ বিষয়শ্রেণী:২১শ শতাব্দীর মার্কিন লেখিকা বিষয়শ্রেণী:২০শ শতাব্দীর মার্কিন নারী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:তেহরান বিশ্ববিদ্যালয়ের প্রাক্তন শিক্ষার্থী বিষয়শ্রেণী:ক্যালিফোর্নিয়া বিশ্ববিদ্যালয়, সান্তা বারবারার শিক্ষক বিষয়শ্রেণী:জীবিত ব্যক্তি বিষয়শ্রেণী:মার্কিন যুক্তরাষ্ট্রে ইরানি অভিবাসী বিষয়শ্রেণী:ইরানি লেখিকা বিষয়শ্রেণী:ইরানি লেখক